arnastofnun/IGC-2024 huggingface dataset:
S-394/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. júní 2017, á hendur A-kk-þgf M-kk-þgf G-kk-þgf, kt. 000000-0000, Katrínarlind 8, Reykjavík, með því að hafa miðvikudaginn 9. nóvember 2011 ekið bifreiðinni DO-L61 án þess að hafa öðlast ökuréttindi og óhæfur um að stjórna henni örugglega vegna ávana- og fíkniefna (í blóði mældist tetrahýdrókannabínól 18 ng/ml) um Miklubraut við Stakkahlíð í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 100. gr. umferðarlaga nr. 50/1987

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1996. Samkvæmt framlögðu sakavottorði, dagsettu 13. júní 2017, hefur hann í tvígang áður verið fundinn sekur um að aka undir áhrifum ávana- og fíkniefna.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 87.014 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf M-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 87.014 krónur í sakarkostnað.

L-kvk-nf R-kvk-nf S-kvk-nf
S-401/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. júní 2017, á hendur S-kk-þgf E-kk-þgf G-kk-þgf, kt. [...], Vesturbergi 126, Reykjavík, fyrir fíkniefnalagabrot, með því að hafa sunnudaginn 2. apríl 2017, í kjallararými á heimili sínu að Vesturbergi 126 í Reykjavík, haft í vörslum sínum 60 stk. kannabisplöntur, en ákærði hafði um nokkurt skeið fram til þessa dags ræktað greindar plöntur, sem fundust við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 60 stk. kannabisplöntum samkvæmt heimild í 6. mgr. 5. gr. laga nr. 65/1974.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1987. Samkvæmt framlögðu sakavottorði, dagsettu 20. júní 2017, á hann að baki nokkurn sakaferil sem nær aftur til ársins 2007. Hefur honum fjórum sinnum áður verið gerð refsing fyrir brot gegn fíkniefnalögum.

Með hliðsjón af sakarefni þessa máls og umfangs þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 60 stk. af kannabisplöntum, sem lögregla lagði hald á við rannsókn málsins.

Ákærði greiði 162.246 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ö-kk-nf G-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 60 stk. af kannabisplöntum.

Ákærði greiði 162.246 krónur í sakarkostnað.

L-kvk-nf R-kvk-nf S-kvk-nf
S-404/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. júní 2017, á hendur G-kk-þgf H-kk-þgf V-kk-þgf, kt. 000000-0000, Hólmgarði 34, Reykjavík, fyrir tilraun til þjófnaðar, með því að hafa:

1. Miðvikudaginn 10. maí 2017, brotist inn bílskúr að [...] í Reykjavík, með því að spenna upp glugga og safnað saman motorcross fatnaði, hjálmum og fleiri munum í stóra íþróttatösku sem hann hugðist stela, en farið af vettvangi þegar að húsráðandi kom að honum.

2. Fimmtudaginn 11. maí 2017, brotist inn í sama bílskúr og greinir í ákærulið 1, með því að spenna upp sama glugga og þar greinir og safnað saman munum í íþróttatöskur sem hann hugðist stela, en farið af vettvangi þegar að húsráðandi

Teljast brot þessi varða við 244. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1980. Hann á að baki sakaferil allt aftur til ársins 2000. Hann var síðast dæmdur 14. mars sl. til 6 mánaða fangelsisrefsingar fyrir þjófnað, umferðarlaga- og fíkniefnabrot og sviptur ökurétti ævilangt. Er refsing ákveðin með hliðsjón af 77. og 255. gr. almennra hegningarlaga. Þykir refsing ákærða hæfilega ákveðin fangelsi í 60 daga.

Ákærði greiði þóknun skipaðs verjanda síns, S-kk-ef K-kk-ef K-kk-ef hrl., 107.000 krónur að meðtöldum virðisaukaskatti.

Engan kostnað leiddi af málinu.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðar-saksóknari.

R-kvk-nf H-kvk-nf héraðsdómari kveður upp dóminn.

D ó m s o r ð:

Ákærði, G-kk-nf H-kk-nf V-kk-nf, sæti fangelsi í 60 daga.

Ákærði greiði þóknun skipaðs verjanda síns, S-kk-ef K-kk-ef K-kk-ef hrl., 107.000 krónur.

R-kvk-nf H-kvk-nf
S-410/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. júní 2017, á hendur J-kk-þgf P-kk-þgf J-kk-þgf, kt. [...], Skólavörðustíg 46, Reykjavík, fyrir umferðarlagabrot, með því að hafa fimmtudaginn 6. apríl 2017 ekið bifreiðinni EV-671 sviptur ökurétti og undir áhrifum áfengis (í blóði mældist vínandamagn 1,81‰) um Fjallkonuveg í Reykjavík, við Gullöldina, þar sem lögregla stöðvaði aksturinn.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1990. Hann á að baki nokkurn sakaferil sem nær aftur til ársins 2010. Ákærði var með dómi 12. október 2016 gert að sæta fangelsi í 45 daga fyrir brot gegn umferðarlögum. Þá var ákærða dæmdur hegningarauki 30. nóvember 2016 og gert að sæta fangelsi í 15 daga fyrir umferðarlagabrot. Ákærða var veitt reynslulausn 1. mars 2017 í eitt ár á 30 daga eftirstöðvum refsingar samkvæmt tveimur fyrrnefndum dómum, uppkveðnum 12. október 2016 og 30. nóvember 2016. Með broti því sem ákærði er nú sakfelldur fyrir rauf hann skilyrði reynslulausnar sem honum var veitt sem fyrr segir og verður hún dæmd upp og refsing ákærða ákveðin í einu lagi samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. og 1. mgr. 77. gr. almennra hegningarlaga nr. 19/1940.

Í samræmi við framlagt sakavottorð, dagsettu 20. júní 2017, er við ákvörðun refsingar miðað við að ákærði sé nú í fjórða sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og/eða undir áhrifum áfengis og í þriðja sinn sviptur ökurétti. Samkvæmt framangreindu og að sakaferli ákærða virtum þykir refsing hans hæfilega ákveðin fangelsi í þrjá mánuði og 15 daga.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf P-kk-nf J-kk-nf, sæti fangelsi í þrjá mánuði og 15 daga.

Áréttuð er ævilöng svipting ökuréttar ákærða.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-418/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. júlí 2017, á hendur A-x-x S-x-x, kt. [...], Miklubraut 60, Reykjavík, fyrir þjófnað, með því að hafa sunnudaginn 30. apríl 2017, í verslun Lyfju, Smáratorgi 1, Kópavogi, stolið einu ilmvatnsglasi, að verðmæti kr. 6.689.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í september 1992. Samkvæmt framlögðu sakavottorði, dagsettu 27. júní 2017, var honum gert að sæta sektarrefsingu með lögreglustjórasátt vegna þjófnaðar, 25. janúar 2017. Verður þar af leiðandi ekki hjá því komist að dæma ákærða til fangelsisrefsingar nú þrátt fyrir að aðeins sé um smáræði að tefla.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x S-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-422/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. júlí 2017, á hendur N-x-x L-x-x, kt. [...], Hringbraut 114, Reykjavík, fyrir eftirtalin umferðarlagabrot, með því að hafa:

1. Laugardaginn 15. apríl 2017 ekið bifreiðinni GU-G29 sviptur ökurétti um Hringbraut í Reykjavík, við Birkimel.

2. Þriðjudaginn 6. júní 2017 ekið bifreiðinni UP-319 sviptur ökurétti um Dalbrekku í Kópavogi, við Auðbrekku.

Teljast brot í báðum liðum varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í nóvember 1975. Í samræmi við framlagt sakavottorð, dagsettu 27. júní 2017, er við ákvörðun refsingar miðað við að ákærði sé nú í fjórða sinn fundinn sekur um að aka sviptur ökurétti.

Með hliðsjón af framangreindu, dómvenju og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga.

Engan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, N-x-x L-x-x, sæti fangelsi í 90 daga.

L-kvk-nf R-kvk-nf S-kvk-nf
S-427/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. júlí 2017, á hendur J-kk-þgf A-kk-þgf B-kk-þgf, kt. [...], Reykjabyggð 7, Mosfellsbæ, fyrir umferðarlagabrot, með því að hafa sunnudaginn 9. apríl 2017 ekið bifreiðinni DT-012 sviptur ökurétti og undir áhrifum áfengis (í blóði mældist vínandamagn 1,53‰) um Háholt í Mosfellsbæ, á bifreiðastæði við KFC, þar sem lögregla hafði afskipti af ákærða.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1960. Í samræmi við framlagt sakavottorð, dagsettu 27. júní 2017, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum áfengis og einnig í þriðja sinn sviptur ökurétti.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf E-kk-nf B-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dómsins að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-438/2017

Mál þetta sem dómtekið er í dag var höfðað með ákæru útgefinni af héraðssaksóknara þann 1. ágúst sl. "á hendur A-kk-þgf V-kk-þgf V-kk-þgf, Breiðumörk 25a, Hveragerði, fyrir brot gegn valdstjórninni, með því að hafa að kvöldi miðvikudagsins 5. ágúst 2015, að Flúðaseli 72 í Reykjavík, er verið var að handtaka ákærða, veitt mótspyrnu við handtökuna og sparkað í vinstra læri lögreglumannsins A, og skömmu síðar er verið var að færa ákærða í fjötra á fótum sparkað í höfuð lögreglumannsins B, með þeim afleiðingum að hún hlaut einkenni heilahristings, yfirborðsáverka á höfði og tognun á hálsi hægra megin, og í kjölfarið í lögreglubifreið er ekið var með ákærða á lögreglustöðina að Hverfisgötu í Reykjavík hótað lögreglumönnunum A og C líkamsmeiðingum og bitið C í fingur en hann var klæddur leðurhanska.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1987. Hann á að baki sakaferil. Ákærði var dæmdur í 6 mánaða fangelsi skilorðsbundið til tveggja ára 8. október 2015 fyrir líkamsárás, brot gegn barnaverndarlögum og umferðarlögum. Brot ákærða í þessu máli er framið fyrir uppsögu refsidómsins. Er því um hegningarauka að ræða og verður refsing ákveðin eftir 78. gr. laga nr. 19/1940, sbr. 77. gr. Verður ákærða nú gerð ný heildarrefsing, þar sem saman eru settir dómurinn frá 2015 og sú refsing er ákærði nú hefur unnið til. Verður refsing ákærða nú ákveðin fangelsi í 10 mánuði, sem bundið verður skilorði í 1 ár frá deginum í dag að telja.

Ákærði greiði sakarkostnað og málsvarnarþóknun skipaðs verjanda síns, sem nánar greinir í dómsorði

Af hálfu ákæruvaldsins flutti málið H-kvk-nf M. G-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, A-kk-nf V-kk-nf V-kk-nf, sæti fangelsi í 10 mánuði, en fresta skal fullnustu refsingarinnar og falli hún niður að liðnu ári frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 1.865 krónur í sakarkostnað og málsvarnarþóknun skipaðs verjanda síns, Þ-kk-ef M-kk-ef J-kk-ef héraðsdómslögmanns, 168.640 krónur.

S-kk-nf S-kk-nf.
S-43/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. janúar sl., á hendur D-kvk-þgf P-kvk-þgf, kt. 000000-0000, Grýtubakka 26, Reykjavík, fyrir eftirtalin þjófnaðarbrot framin á árinu 2015:

I.

Mánudaginn 19. október í verslun Outlet 10 við Faxafen 10 í Reykjavík þar sem ákærða var starfsmaður verslunarinnar í greint sinn:

1. Stolið reiðufé úr sjóðsvél að fjárhæð kr. 8.000.

2. Stolið fatnaði samtals að verðmæti kr. 74.495, með því að hafa afhent óþekktum aðila fatnað úr versluninni án þess að viðkomandi greiddi fyrir vörurnar.

Teljast brot þessi varða við 1. mgr. 244. gr. almennra hegningarlaga nr. 19/1940.

II.

Í eftirtalin skipti í verslun Bónuss í Holtagörðum í Reykjavík, þar sem ákærða var starfsmaður verslunarinnar í greind sinn:

1. Miðvikudaginn 18. nóvember stolið reiðufé úr sjóðsvél verslunarinnar að fjárhæð kr. 5.000.

2. Fimmtudaginn 19. nóvember stolið reiðufé úr sjóðsvél verslunarinnar að fjárhæð kr. 5.000.

3. Þriðjudaginn 24. nóvember stolið vörum að ótilgreindu verðmæti með því að afhenda óþekktum aðila vörur úr versluninni án þess að viðkomandi greiddi fyrir þær.

Teljast brot þessi varða við 1. mgr. 244. gr. almennra hegningarlaga nr. 19/1940.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í desember 1979. Með dómi Héraðsdóms Reykjavíkur, uppkveðnum 21. nóvember 2012, var henni gert að sæta fangelsi í þrjá mánuði, skilorðsbundið í eitt ár, vegna auðgunarbrots.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga og skal fullnusta hennar bundin skilorði svo sem nánar greinir í dómsorði.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, D-kvk-nf P-kvk-nf, sæti fangelsi í 60 daga en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-442/2017

Mál þetta, sem dómtekið var í dag, er höfðað með ákæru, útgefinni af héraðssaksóknara 1. ágúst 2017, á hendur A-kvk-þgf J-kvk-þgf, kennitala 000000-0000, Snælandi 2, Reykjavík, fyrir brot gegn valdstjórninni, með því að hafa fimmtudaginn 1. september 2016, utan dyra við inngang að verslunarmiðstöðinni Kringlunni í Reykjavík, sparkað í kynfæri lögreglumannsins A, sem þar var við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæðis í ákæru.

Ákærða er fædd í desember 1987. Samkvæmt sakavottorði gekkst ákærða í febrúar 2015 undir lögreglustjórasátt vegna umferðarlagabrots. Hún gekkst í febrúar 2016 undir viðurlagaákvörðun vegna þjófnaðarbrots. Þá var hún 23. mars 2017 dæmd til 30 daga fangelsisrefsingar, skilorðsbundið í tvö ár, fyrir þjófnaðarbrot. Refsing verður tiltekin eftir reglum 78. gr. almennra hegningarlaga. Þykir refsing ákærðu hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði þóknun skipaðs verjanda síns, G-kk-ef S-x-x R-kk-ef hdl., 84.320 krónur að meðtöldum virðisaukaskatti.

Af hálfu ákæruvaldsins flutti málið M-kvk-nf O-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð:

Ákærða, A-kvk-nf J-kvk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði þóknun skipaðs verjanda síns, G-kk-ef S-x-x R-kk-ef hdl., 84.320 krónur.

R-kvk-nf H-kvk-nf